ก้อย นัวเนีย หมาก สุดแซ่บ สะดุ้งทั้ง พี่ตูน-คิม
เผยเลิฟซีนซาดิสต์ ณัฏฐ์ ใส่เต็มเล่นจริงตบจริงไต่ระดับความเข้มข้นขึ้นเรื่อยๆกับละคร อกเกือบหักแอบรักคุณสามี ทางช่อง 3 ของผู้จัด แอน ทองประสม ที่คนดูยิ่งดูยิ่งอินไปกับทุกตัวละคร โดยเฉพาะบทบาทของ ก้อย–รัชวิน เรื่องนี้นางแซ่บสุดจริงไรจริง ทั้งในบทบาทของคู่สามีภรรยากับ ณัฏฐ์ เทพหัสดิน ณ อยุธยา ที่ฟาดกันแบบถึงพริกถึงขิง ยิ่งฉากเลิฟซีนคู่นี้รุนแรงซาดิสต์ชนิดเล่นจริงเจ็บจริงและล่าสุดสดๆ ร้อนๆเลิฟซีนกับพระเอก หมาก–ปริญ โดย ก้อย กำลังโดนหนุ่ม หมาก ที่ถอดเสื้อเปลือยท่อนบนซุกไซ้เร่าร้อน ซึ่งได้กลายเป็นกระแสฮอตขึ้นมาเพราะว่าฉากนี้ทั้ง ก้อย และ หมาก ต่างก็นั่งลุ้นหน้าจอพร้อมๆกับหวานใจตัวเอง และก็ได้เห็นปฏิกิริยาที่แตกต่างกันไปอย่าง ตูน–อาทิวราห์ ถึงกับต้องเอามือปิดตาไม่อยากดู จน ก้อย บรรยายแคปชันสุดอ้อนว่า หันมาเจอคนปิดตาเหมือนดูหนังผี น่ารักอะ อย่าโกรธเค้าน้าาาาา คุณญาดาน่าสงสารจะตายขณะเดียวกัน คิม ที่นั่งดูพร้อม หมาก ถึงกับของขึ้นตะโกนลั่น เปลี่ยนช่อง หมาก ก็แก้ตัวว่า ตามบท แต่ คิม ก็ยังเดือดปุดๆเลยไล่ หมาก เสียงแหว ไปไกลๆเลยเท่านั้นไม่พอ คิม ยังอารมณ์ค้างถึงกับไปโพสต์ลงทวิตเตอร์ ไหนบอกว่ามีแค่ตอนแรกไง รวมถึงโพสต์ไอจีสตอรีอีกว่า ถ้ายังมีคนแท็กฉากนั้นมาอีก จะบล็อคให้หมดเลย คอยดู๊ววววดูออกว่า ของขึ้น จริงได้ถามสาว ก้อย ถึงกระแสละครเรื่องนี้ซึ่งได้คำตอบว่า นานๆก้อยจะเล่นละครซักที ยอมรับเลยค่ะ ว่าฟีดแบ็กละครดีจริงๆ เจอใครเค้าก็จะเรียกญาดา อยากเป็นญาดาบ้างจัง จะถามถึงฉากเลิฟซีนกับหมาก แล้วก็บอกว่าบทนี้แซ่บมากอะไรอย่างนี้ ก็ยอมรับว่าบทญาดา เป็นบทที่โตขึ้นจากเรื่องอื่นๆ มีสามีแล้วแต่ก็ไปมีกิ๊กเป็นรุ่นน้อง เป็นบทที่ยากเหมือนกันค่ะ ดราม่าจัดเต็มเลย ได้เล่นหลายอารมณ์มาก จริงๆญาดาเป็นผู้หญิงที่น่าสงสาร โดนสามีทำร้าย ไม่ได้รับความรักจากสามี พอมาเจอเธียรก็หวังว่าเค้าจะเป็นคนรักของเราต่อไป แต่ก็ต้องผิดหวัง ซึ่งก็ต้องยืนหยัดต่อไป เส้นเรื่องของก้อยกับณัฏฐ์จะเป็นเส้นดราม่ามากๆเลย พี่เค้าเวลาเล่นจะส่งอารมณ์ให้เต็มมากๆ เค้าทำให้เราเชื่อว่าเป็นพลเดช เวลาแสดงก็ผ่านไปด้วยดี มีเจ็บบ้างทั้งคู่เพราะเวลาอารมณ์ขึ้นแล้วมันต้องไปเลย แต่โอเคค่ะพี่ตูนดูแล้วว่ายังไงบ้าง เห็นโดนณัฏฐ์ซาดิสต์ และเลิฟซีนกับหมาก ปกติไม่ค่อยได้นั่งดูละครด้วยกัน แต่พอเรามาเล่นเรื่องนี้ก็มีโอกาสดูด้วย เวลาพี่ตูนเค้าดูฉากเลิฟซีนเห็นเราโดนตบโดนกระชาก เค้าก็สงสาร เหมือนเค้าไม่ชอบดูอะไรแบบนี้ ปิดตาเหมือนเวลาดูหนังสยองขวัญ (หัวเราะ) แล้วพี่ณัฏฐ์เวลาเล่นแบบนี้ คือสีหน้า ท่าทาง อารมณ์เค้ามันมาเต็มมาก เลยดูโหดสมจริง แต่พี่ตูนเค้าก็ไม่ได้อะไรนะคะ ส่วนเลิฟซีนกับหมากก็เล่นไปตามพี่แอ้ว ผู้กำกับกับพี่แอนเค้าคิดภาพเอาไว้ ด้วยมุมกล้อง แสง อะไรหลายๆอย่าง อาจจะมีเซ็กซี่ เร่าร้อนไปบ้าง แต่เป็นการทำงานตามบทบาทและบรีฟที่เราทั้งคู่ได้รับมาค่ะพี่ตูนมีสั่งห้ามไม่ให้เล่นเลิฟซีนมั้ย? พี่ตูนเค้ารู้อยู่แล้วว่าคือการทำงาน เค้าก็รู้ลิมิตของเราว่าได้ประมาณแค่ไหน ก้อยก็เซฟตัวเองอยู่แล้วค่ะส่วนที่คิมเห็นเลิฟซีน หมาก&ก้อย ถึงขั้นไล่หมากไปไกลๆ และยังโพสต์อีกว่าไหนบอกมีแค่ตอนแรกไง? อันนี้ต้องไปถามพี่แอ้ว พี่แอนเลยค่ะ (หัวเราะ) เราก็ทำตามหน้าที่นักแสดงค่ะ พี่แอ้ว พี่แอน เค้าอยากให้ออกมาแบบไหน เราก็จัดให้ตามนั้นค่ะ.
ไต่ระดับความเข้มข้นขึ้นเรื่อยๆกับละคร อกเกือบหักแอบรักคุณสามี ทางช่อง 3 ของผู้จัด แอน ทองประสม
ก้อย รัชวิน,อกเกือบหักแอบรักคุณสามี,ตูน บอดี้สแลม,หมาก ปริญ,คิม คิมเบอร์ลี่,นิยาย,ข่าววันนี้,ดารา